SVEUČILIŠTE JOSIPA JURJA STROSSMAYERA U OSIJEKU

**GRADSKA I SVEUČILIŠNA KNJIŽNICA OSIJEK**

Broj RKP-a : 02508

Matični broj : 03014347

OIB: 46627536930

Razina: 11

Šifra djelatnosti: 9101

Razdjel: 080

OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024.

1. Prihodi i primici Knjižnice

Ukupni planirani prihod po rebalansu za 2024. iznosi 2.222.119 eura, a izvršenjem je ostvareno 1.995.751,04 eura što je za oko 10 % manje od planiranog. U rebalansu za 2024. su navedena sredstva Ministarstva kulture i medija za energetsku obnovu zgrade, no dinamika radova nije tekla po planiranom

Gradska i sveučilišna knjižnica prihode ( prihode poslovanja ) ostvaruje kroz tri aktivnosti.

**Aktivnost A621003 Redovna djelatnost Sveučilišta u Osijeku**

Knjižnica kao proračunski korisnik sredstva u ovoj aktivnosti osigurava iz državnog proračun. Limite primamo od Ministarstva znanosti i obrazovanja, odnosno Sveučilišta J.J. Strossmayera u Osijeku - Opći prihodi i primici, izvor 11. Tu su sredstva za plaće i materijalna prava zaposlenika te novčana naknada zbog nezapošljavanja invalida. Ostvareni prihodi iz ove aktivnosti su istovjetni planiranim rebalansom za 2024.

**Aktivnost A622122 Programsko financiranje javnih visokih učilišta**

Sredstva u ovoj aktivnosti su također osigurana su od strane Ministarstva znanosti i obrazovanja iz izvora 11, limite primamo od nadležnog ministarstva, odnosno Sveučilišta J.J. Strossmayera u Osijeku. Iz ovih sredstava podmirujemo prvenstveno režijske troškove Knjižnice te materijal i usluge za redovno održavanje iste. Ostvareni prihodi u 2024. su istovjetni prihodima planiranim rebalansom za 2024.

**Aktivnost A 679090 Redovna djelatnost sveučilišta u Osijeku**

Vlastiti prihod - izvor 31

Knjižnica vlastite prihode ostvaruje kroz međuknjižničnu posudbu knjiga, ustupanjem licence drugim knjižnicama za korištenje baze knjižničnog programa te kroz najam prostora. Planirani prihod rebalansom za 2024. je iznosio 10.400 eura dok je na kraju godine ostvaren 11.038,77 eura.

Namjenski prihod - izvor 43

Knjižnica namjenske prihode ostvaruje kroz upise i zakasnine svojih korisnika. Rebalansom za 2024. je planirano 101.500 eura, a ostvareno 117.908,40 eura što je povećanje od 5%. Povećan broj upisa korisnika.

. Gradska i sveučilišna knjižnica u Osijeku osim sveučilišne djelatnosti obavlja i gradsku djelatnost. Gradska djelatnost se financira iz sredstava Ministarstva kulture i medija ( za financiranje matične službe i službe austrijske manjine ) Grada Osijeka ( za financiranje gradske djelatnosti ), Osječko baranjske županije te od Veleposlanstva SAD-a ( za financiranje Američkog kutka ).

Prihod od 61 – Donacije – predstavljaju donaciju HT-a za nabavu materijala za opremu.

**Aktivnost A 679071 EU projekti Sveučilišta u Osijeku**

Pomoći EU - izvor 51

Sredstva primljena od Biblioteka Poljska za projekt Climate for readinag koji traje od 01.08.2024.- 31.10.2025. Svrha projekta je razvoj aktivnosti knjižnice.

Prihod od Ostalih pomoći – izvor 52

Sredstva primljena od Ministarstva kulture i medija RH za projekt Energetska obnova GISKO. Ostvarenje je manje u odnosu na rebalans jer su rebalansom planirana veća sredstva od Ministarstva kulture i medija za projekt Energetska obnova zgrade, koja nisu ostvarena zbog dinamike posla.





2. Rashodi Knjižnice

|  |  |
| --- | --- |
| Ukupni rashodi po rebalansu za 2024. godinu su planirani u iznosu od 2.217.978 eura, a ostvareni u 2024. 1.900.614,69 eura što predstavlja smanjene ( 14% ) u odnosu na planirano, zbog dinamike provođenja energetske obnove zgrade Knjižnice. |  |
| **Rashodi za zaposlene** odnose se na plaću i materijalna prava zaposlenika. Ostvareni rashodi su istovjetni rebalansu za 2024. godinu.**Materijalni rashodi** obuhvaćaju rashode za potrebe redovnog poslovanja (rashodi za službena putovanja, naknada za prijevoz na posao i s posla, stručno usavršavanje zaposlenika, nabava uredskog materijala, rashodi za energiju, materijal za tekuće i investicijsko održavanje, sitni inventar, rashodi za usluge telefona, pošte i prijevoza, usluge za tekuće i investicijsko održavanje, komunalne usluge, najamnine, sistematski pregled zaposlenika, intelektualne usluge, računalne usluge i ostale usluge ).Materijalni rashodi Knjižnice su povećani u odnosu na prethodna razdoblja zbog povećanja cijena kako energenata tako i materijala i usluga.Najveći materijalni izdatci su za energiju – električnu energiju, toplinsku energiju i plin.Materijalni rashodi su smanjeni u odnosu na rebalans ( 7%) zbog energetske obnove zgrade smanjili smo sve moguće troškove kako bi mogli isfinancirati troškove vezane uz probedbu projekta Energetska obnova zgrade.**Financijski rashodi** odnose na usluge platnog prometa. |  |

**Rashodi za nabavu nefinancijske imovine** odnose se na nabavu računalne opreme, namještaja , knjižnične građe ( knjiga i av građe ) te dodatna ulaganja na građevinski objekat. Rashodi su znatno smanjeni ( 60% ) u odnosu na planirane zbog dinamike provođenja energetske obnove zgrade.

1. Prijenos sredstava iz prethodne u sljedeću godinu

Knjižnica je kao i prethodnih godina prenosi sredstva u slijedeću godinu. Tu su – sredstva za rashode ostvarene u 12/2024., a koji su plaćeni u siječnju 2025. ( najvećim dijelom režijski troškovi ) te višak – koji čine:

- namjenska sredstva ( neutrošeni prihod od upisa koji u cijelosti nije utrošen do kraja 2024. ) koja prenosimo kako bi mogli nabavljati knjižnu građu za osnovnu djelatnost Knjižnice s obzirom kako sredstva od Ministarstva kulture i medija ( za koja se javljamo po javnom natječaju za nabavu knjižne građe ) dobijemo tek polovicom iduće godine i sredstva za podmirenje troškova projekta energetske obnove zgrade koja nam nisu priznata kroz projekt.

- višak namjenskih sredstava koje smo prenijeli u 2024. i namijenili za troškove provedbe projekta energetske obnove.

- vlastiti sredstva – namijenjena za energetsku obnovu zgrade.

- sredstva Veleposlanstava SAD-a ,primljena krajem 2024. i koja će biti utrošena u 2025.

- sredstva EU pomoći za projekt Climate for reading, koja će biti utrošena sa završetkom projekta.

4. Stanje novčanih sredstava

|  |  |
| --- | --- |
| Prijenos sredstava iz 2022. godine | 37.324,36 |
| Ukupni prihodi 2024. | 1.995.751,04 |
| Ukupni rashodi 2024. | 1.900.641,69 |
| Prijenos sredstava u sljedeće razdoblje | 132.460,71 |

|  |  |
| --- | --- |
| Stanje novčanih sredstava 01.01.2024. | 37.324,36 |
| Stanje novčanih sredstava 31.12.2024 | 131.553,10 |

Stanje novčanih sredstava na dan 31.12.2024. iznosi 131.553,10 eura, a po prijenosu sredstava ono iznosi 132.460,71 eura. Razlika od 907,61 predstavlja povrat bolovanja od Hrvatsko zavod za zdravstveno osiguranje ( ukupno bolovanja 231222 8.549,25 – refundirano 7.465,64, a nerefundirano 1.083,61eur ) i primljena jamčevina ( 23953 - 176,00 eur ).

U Osijeku, 19. veljače 2025.

 Ravnateljica

 Dubravka Pađen Farkaš, viša knjiž.